Du optjener 2,08 feriedage pr. måned du er ansat, uanset om du arbejder på fuld tid, nedsat tid, eller arbejder få dage om ugen.
Har du optjent ferie med løn eller feriepenge fra en arbejdsgiver, skal du holde denne ferie først.
Hovedreglen er, at for at du kan få udbetalt feriedagpenge, skal du have holdt dine egne optjente feriedage først. Men når du samtidig både optjener feriedagpenge og optjener ferie på nedsat arbejdstid i et arbejdsforhold, så gælder reglen der hedder ”difference regel”.
Når du er omfattet af ”difference reglen” kan du i nogle situationer få feriedagpenge samtidig med at du holder ferie med løn eller feriekort. Du kan nemlig få feriedagpenge , når du har afholdt differencen mellem det mulige antal feriedage optjent efter ferieloven – og antal optjente dage med feriedagpenge.
Se eksemplet på difference reglen
3 ugers sommerferie i juli måned (15 dage)
Antal feriedage der er optjent ifølge ferieloven er 20,08 dage i perioden 1/9-30/6 - (10 måneder x 2,08 dage).
Du har i samme periode også optjent 8 dage med feriedagpenge fordi du har fået udbetalt supplerende dagpenge.
Med difference reglen skal du holde differencen mellem 20,08 dage og de 8 dage optjent med feriedagpenge. Altså skal du have afholdt 12,8 dage (oprundes til 13 dage). Så til din ferie i juli kan der udbetales feriedagpenge for 2 dage.